শাস্তিঘরে পঞ্চায়েতের লোকজন জড় হয়েছিল। সবার মুরব্বি বলেছিলেন, ‘কাপড় খোল, জাহান্নামের আগুন!’ যখন তার গায়ের কাপড় মাটিতে খসে পড়ে তিনি বললেন, ‘হাঁট এবার।’ চারিদিকে গোল করে ঘিরে তারা বসে। অকথ্য গালি ছোড়ে পচা ফল ছুঁড়ে মারার মতো করে। ‘সে একুন বাসি এটু খাবার ছাড়া আর কিছু না,’ আমিন বলেছিল। ‘মাগির শ্যাটা মরা বানমাছের মতোন গন্ধ করে। শুয়োরের জাত ও। হাঁট, হাঁট একুন! হাতটা সরা বুলছি। একুন ঢেকি রেকি সতী সাজচি চাস? এ লজ্জা তোর কুতায় ছেল যেকুন তুই বিবাহিত পুরুষকে প্রলুব্ধ করি কাছে টানতি গিছিলি? একুনই দূর হ। গাঁছাড়া হ যেনে আর কখনোই তোকে এই এলাকার তৃ-সীমানায় আমরা না দেখি।’ এরপর তারা হেসেছিল বিষাক্ত হাসি।